ཉེ་ཆར་དྷ་ས་རུུ་རྒྱ་གར་བ་ན་གཞོན་ཀླད་མེད་ཁག་ཅིག་གིས་བོད་མི་ན་གཞོན་ཞིག་རྐྱེན་ལམ་དུ་བཏང་ཡོད་པ་དང།དེ་ལ་བརྟེན་ནས་ཧིན་བོད་གཉིས་ཀའི་གནད་ཡོད་མི་སྣ་ཚོར་སེམས་འཚབ་དང་བློ་ཕམ་ཆེན་པོ་སྐྱེ་ཡོད།ལྷག་པར་དུ་བོད་པའི་ངོས་ནས་འདས་པོ་དེ་ཉིད་ལ་མྱ་ངན་དང་རྗེས་འཇུག་བྱེད་དགོས་པ་འདི་དག་ཚང་མ་གལ་ཆེན་པོ་ཡིན་པ་དང།རྒྱ་གར་ཀླད་མེད་དེ་དག་གི་བྱེད་སྟངས་ནི་ཧ་ཅང་བློ་ཕམ་གྱི་རང་བཞིན་ཞིག་ཏུ་གྱུར་ཡོད་ཀྱང།དེ་ལྟར་བྱེད་མཁན་ནི་ན་གཞོན་བསམ་མེད་དེ་དག་ཡིན་པ་ལས།རྒྱ་གར་མི་མང་སྤྱི་ཡོངས་མིན་པ་མ་ཟད།མེག་ལོར་གྷན་ཇི་གཡས་གཡོན་དུ་སྡོད་མཁན་གྱི་རྒྱ་གར་ཡུལ་མི་ཆ་ཚང་མིན་པས།བོད་པའི་ངོས་ནས་མར་མེའི་ཁྲོམ་སྐོར་སོགས་མུ་མཐུད་བྱེད་དགོས་པ་ཞིག་ཏུ་གྱུར་མེད།ཉེས་ཅན་པ་དེ་དག་ལ་ཁྲིམས་ཐོག་ནས་ཉེས་ཆད་ཡན་པོར་མ་སོང་བ་ཞིག་གཏོང་ཐབས་དགོས་པ་དེ་གལ་ཆེན་པོ་ཡིན་པ་ལས།སྤྱི་ཚོགས་དང་འབྲེལ་བའི་ཐོག་ནས་མར་མེའི་ཁྲོམ་སྐོར་སོགས་མང་དྲགས་ན་ཕུགས་ཕན་དུ་འགྱུར་དཀའ་སྙམ།